<classify> MABINGWA watetezi wa Michuano ya Chalenji kwa Wanawake ya Afrika Mashariki na Kati Cecafa, Kilimanjaro Queens jana imetinga fainali baada ya kuifunga Uganda kwa bao 1-0 katika nusu fainali kwenye Uwanja wa Chamazi , Dar es Salaam.Ushindi huo sasa unawafanya mabingwa hao mara mbili mfululizi kukutana tena na Kenya katika fainali itakayofanyika kesho kwenye uwanja huo. Kenya wenyewe walitinga nusu fainali baada ya kupata ushindi mnono wa mabao 5-0 dhidi ya Burundi katika mchrezo uliofanyika mapema jana kwenye uwanja huohuo.Bao pekee katika mchezo huo lililoipeleka Kilimanjaro Queens katika fainali lilifungwa katika za lala salama na Asha Rashid au Mwalala. Mchezo wa kusaka mshindi watatu nao utafanyika mapema kesho kwa kuzikutanisha Burundi iliyofungwa na Kenya wakikabiliana na Uganda waliofungwa na Kili Queens. Kocha wa Kili Queens, Bajari Shime aliwapongeza wachezaji wake kwa ushindi huo na kusema kuwa watarekebisha makosa yaliyojitokeza katika mchezo huo na kufanya timu yao kukosi mabao mengi.Alisema wapinzani wao Uganda walicheza kwa kujihami na kujiangusha mara kwa mara na hivyo kufanya mchezo kupooza, akisisitiza kuwa hiyo ndio mbinu yao waliyokuja nayo jana, lakini alishukuru kwa ushindi wa timu yake. Kocha wa Uganda, Farida Bugega aligoma kabisa kuzungumza kuhusu mchezo huo na badala yake kila alipoulizwa alisema: No komenti.Aidha katika mchezo ulitangulia wa nusu fainali, Kenya iliibuka na ushindi mnono wa mabao 5-0 dhidi ya Burundi kwenye uwanja huohuo wa Chamazi. Kenya waliandika bao la kwanza katika dakika ya 14 lililofungwa na Dorcus Nixon kwa kichwa akiunganisha wavuni mpira wa kona wakati Jentrix Shikangwa aliifungia Kenya bao la pili katika dakika ya 54 baada ya kuwatoka mabeki wa Burundi na kuujaza mpira wavuni.Mwanalima Jereko alifunga bao la tatu katika dakika ya 67 baada ya kupiga shuti kali lililomshinda kipa wa Burundi, Annedy Kundu na kujaa wavuni. Kenya walipata bao la nne kupitia kwa Corazone aquaino kwa shuti kali baada ya kupokea pasi kutoka kwa Jereko katika dakika ya 77,  <topic>: kitaifa 